CELEX: 32021D1745
Language: hr
Date: 2021-09-23 00:00:00
Title: Odluka Političkog i sigurnosnog odbora (ZVSP) 2021/1745 od 23. rujna 2021. o imenovanju zapovjednika operacije EU-a za vojnu operaciju Europske unije na Sredozemlju (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  HR
               
               
                  Službeni list Europske unije
               
               
                  L 350/1
               
            
         ODLUKA POLITIČKOG I SIGURNOSNOG ODBORA (ZVSP) 2021/1745
         od 23. rujna 2021.
         o imenovanju zapovjednika operacije EU-a za vojnu operaciju Europske unije na Sredozemlju (EUNAVFOR MED IRINI) (EUNAVFOR MED IRINI/3/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2020/472 od 31. ožujka 2020. o vojnoj operaciji Europske unije na Sredozemlju (EUNAVFOR MED IRINI) (1), a posebno njezin članak 8. stavak 2.,
         budući da:
         
                     (1)
                  
                  
                     Vijeće je 31. ožujka 2020. donijelo Odluku (ZVSP) 2020/472 kojom je uspostavljena i pokrenuta vojna operacija Europske unije na Sredozemlju (EUNAVFOR MED IRINI) pod zapovjedništvom kontraadmirala Fabija AGOSTINIJA kao zapovjednika operacije EU-a za vojnu operaciju EUNAVFOR MED IRINI („zapovjednik operacije EU-a”).
                  
               
                     (2)
                  
                  
                     Talijanska vojna tijela predložila su 26. kolovoza 2021. da kontraadmiral Stefano TURCHETTO od 1. listopada 2021. preuzme dužnost zapovjednika operacije EU-a od kontraadmirala Fabija AGOSTINIJA.
                  
               
                     (3)
                  
                  
                     Vojni odbor EU-a podržao je 31. kolovoza 2021. preporuku talijanskih vojnih tijela.
                  
               
                     (4)
                  
                  
                     Na temelju Odluke (ZVSP) 2020/472 Vijeće je ovlastilo Politički i sigurnosni odbor za donošenje odluka o imenovanju zapovjednika operacije EU-a.
                  
               
                     (5)
                  
                  
                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
                  
               DONIO JE OVU ODLUKU:
         
            Članak 1.
            Kontraadmiral Stefano TURCHETTO imenuje se zapovjednikom operacije EU-a za vojnu operaciju Europske unije na Sredozemlju (EUNAVFOR MED IRINI) od 1. listopada 2021.
         
         
            Članak 2.
            Ova Odluka stupa na snagu na dan donošenja.
            Primjenjuje se od 1. listopada 2021.
         
         
            Sastavljeno u Bruxellesu 23. rujna 2021.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 101, 1.4.2020., str. 4.